ȘTII ce zi e azi. 3 martie: Ion Iliescu împlinește 91 de ani.
ȘTII ce zi e azi dacă știi că azi, 3 martie, sărbătorim scriitorii din lumea întreagă. 3 martie 1923: La New York a apărut primul număr al publicației TIME. 3 martie 1847: S-a născut Alexander Graham Bell.
ȘTII că 3 martie nu este doar o dată în calendar, iar istoria ne pune pe wall-ul sau news feed-ul vieții o mulțime de evenimente demne de amintit.ȘTII ce zi e azi dacă-i mulțumești lui Alexander Graham Bell atunci când pui mâna pe telefon și, printr-un simplu apel, îi ai pe cei dragi mai aproape.Aleph News a făcut pentru tine un top cu cele mai importante cinci evenimente ale zilei.1 – Cultură: Ziua Mondială a ScriitorilorSursa Foto: Profimedia3 martie este ziua dedicată celor cu drag de condei și cu talent la spus povești: este Ziua Mondială a Scriitorilor.Dacă în trecut scriitorul avea nevoie de o bucată de hârtie, o pană sau un stilou, o călimară cu cerneală și o muză, acum scriitorului îi stă bine cu tastatura. Uneori chiar cu telefonul sau cu tableta.Chiar dacă este 2021 și tehnologia a avansat, scriitura se naște tot din simțiri și gânduri bine organizate.Poveștile frumoase nu țin cont de an: pot fi scrise pe coli albe, din condei, sau pot fi scrise din tastatură, de oriunde din lume.2 – Media: La New York apare primul număr al publicației TIMESursa Foto: ProfimediaPe 3 martie 1923, la New York, vede lumina zilei primul număr al publicației TIME.Publicația a fost fondată de Briton Hadden și Henry Luce și a devenit prima revistă săptămânală din SUA.Fun fact: Unele campanii de publicitate derulate de-a lungul timpului au sugerat că TIME este un acronim pentru "The International Magazine of Events".3 – Guvern: A fost adoptat imnul actual al Statelor Unite ale AmericiiSursa Foto: Profimedia3 martie 1931 este data la care SUA adoptă imnul "The Star Spangled Banner".Francis Scott Key este cel care a scris versurile imnului. În vara anului 2020, odată cu protestele BLM, mai mulți activiști și jurnaliști au cerut ca imnul să fie schimbat cu "Imagine" al lui John Lenon, scrie Mediafax.Motivul? Francis Scott Key a susținut și apărat drepturile celor care dețineau sclavi.4 – Tehnologie: Se naște Alexander Graham BellSursa Foto: Profimedia2 martie 1847 este data la care se naște Alexander Graham Bell.Poate că nu poți asocia ideea de tehnologie cu anul 1847, dar dacă-l aduci pe Graham Bell în zilele noastre, cu siguranță ar îmbunătăți smartphone-ul pe care îl folosești acum pentru că el a fost primul care a inventat telefonul.5 – Ion Iliescu împlinește 91 de aniFoto: Aleph NewsIon Iliescu este unul dintre foștii președinți ai României și s-a născut pe 3 martie 1930, la Oltenița.Ion Iliescu a fost preşedintele României între anii 1992-1996 şi 2000-2004.Ion Iliescu a explicat pentru Aleph News din ce punct de vedere a fost o revoluție în 1989: "Din acest punct de vedere, revoluția a fost într-adevăr o revoluție. A fost un moment radical de schimbare în structurile din societate și a gândirii oamenilor. Libertatea de a gândi liber și de a acționa solidar pentru ceea ce simțeau oamenii că e bine și să nu mai fie conduși, comandați, dirijați de factorii de putere din societate".ȘTII ce zi e azi: Alte evenimente care au avut loc pe 3 martieAzi, dar în 1857, s-a constituit la București un Comitet Central al Unirii, care milita pentru unirea Moldovei cu Muntenia.Pe 2 martie 2017, cercetătorii de la Universitatea Cambridge au anunţat că au creat, în premieră, embrioni artificiali de şoarece, folosind celule stem.Pe 2 martie 2005, milionarul american Steve Fossett a fost prima persoană din lume care a efectuat un zbor în jurul Pământului de unul singur și fără escală pentru realimentare. Călătoria sa a durat 67 de ore și 2 minute.Acum ȘTII ce zi e azi.